Kompasberg

Die Kompasberg is in die Sneeuberge in die Oos-Kaap, Suid-Afrika. Die piek is 2 502 m hoog, die hoogste punt in die Groot-Karoo. Die naam is in 1778 deur kolonel Jacob Gordon en goewerneur Joachim van Plettenberg gegee, wat die berg besoek het, aangesien die meeste van die aangrensende landskap van hierdie punt af opgemeet kon word. Die bergpiek is net noord van Nieu-Bethesda. Die Sondagsrivier ontspring naby die Kompasberg.

Sien ook 
 Lys van Bergpieke in Suid-Afrika

Bronne 
 Op Pad in Suid-Afrika. B.P.J. Erasmus. 1995. ISBN 1-86842-026-4
 Ensiklopedie van Suidelike Afrika. 1967. Eric Rosenthal.

Berge van Suid-Afrika
Oos-Kaap